Der er stor tilfredshed med Bygge- og Anlægsafdelingen på Aalborg Tekniske Skole. Det viser en ny elevtilfredshedsundersøgelse, hvor eleverne på landets erhvervsskoler har evalueret skolerne på en lang række punkter. Samlet set er Bygge- og Anlægsafdelingen i Aalborg den skole, som landets erhvervselever er mest tilfredse med. Dialogmøder en succes Det er især den projektorganiserede undervisning, der ifølge skolen er skyld i de gode resultater. Eleverne er tilsyneladende meget glade for at have indflydelse på, hvilke opgaver de arbejder med. Igennem et dialogmøde i slutningen af hver skoleperiode har eleverne mulighed for at fortælle undervisere og ledelse, hvad der fungerer godt og dårligt, og det har ifølge skolen været en stor succes.

Opsummering:
Bygge- og Anlægsafdelingen på Aalborg Tekniske Skole er landets bedste ifølge skolens egne elever.